கள்ளிக்குடி

கள்ளிக்குடி ஊராட்சி (Kalligudi Gram Panchayat), தமிழ்நாட்டின் மதுரை மாவட்டத்தில் உள்ள கள்ளிக்குடி ஊராட்சி ஒன்றியத்தில் அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3676 ஆகும். இவர்களில் பெண்கள் 1934 பேரும் ஆண்கள் 1742  பேரும் உள்ளனர்.

இது கள்ளிக்குடி வட்டத்தின் தலைமையிடமும் ஆகும். கள்ளிக்குடியின் உண்மையான பெயர் கள்ளிகுடி சத்திரம் ஆகும்.

இது தேசிய நெடுஞ்சாலை 7 இல் (ஜம்மு காஷ்மீர் முதல் கன்னியாகுமரி நெடுஞ்சாலையில்) மதுரைக்கு தெற்கே 35 கி.மீ. தூரத்திலும், திருமங்கலத்திற்கு தெற்கே 15 கி.மீ தொலைவிலும் அமைந்துள்ளது.

ஒரு அரசு மேனிலைப் பள்ளியும் ஒரு அரசு ஆரம்பப் பள்ளியும் உள்ளது. ஏழு கோயில்கள், இரண்டு மசூதிகள் மற்றும் இரண்டு தேவாலயங்கள் உள்ளன. ஒரு காவல் நிலையம், 24 மணிநேரம் செயல்படும் அரசு மருத்துவமனை, ஒரு ரயில் நிலையம் உள்ளது.  கனரா வங்கி, தமிழ்நாடு மெர்கண்டைல் வங்கி மற்றும் MDCC வங்கி ஆகிய மூன்று வங்கிகள் உள்ளன.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# பொட்டல்பட்டி
  அகத்தாபட்டி
  பள்ளபச்சேரி
  கள்ளிக்குடி
  அலங்காரபுரம்
  லாலாபுரம்
  வடக்கம்பட்டி

சுற்றுப்புறக் கிராமங்கள் 
வெள்ளாகுளம், சோளம்பட்டி, வடக்கம்பட்டி, அகாதாபட்டி (2 கி.மீ), ஓடைப்பட்டி (2 கி.மீ), சென்னம்பட்டி (5 கி.மீ), கரிசல்காளம்பட்டி (5 கி.மீ), செங்கப்படை (3 கி.மீ), சிவரக்கோட்டை (7 கி.மீ), ராயபாளையம் (4 கி.மீ), புளியம்பட்டி (5 கி.மீ), தி.புதுப்பட்டி (6 கி.மீ) ஆகியவை சுற்றுப்புற கிராமங்கள் ஆகும்.

திருவிழாக்கள் 
அக்டோபர் மாதம் கொண்டாடப்படும் திருவிழா புரட்டாசி பொங்கல் ஆகும். இந்தத் திருவிழா அகத்தாபட்டி, கள்ளிக்குடி, அலங்கராபுரம் மற்றும் பள்ளபச்சேரி ஆகிய கிராமங்களைச் சேர்ந்த மக்களால் கொண்டாடப்படுகிறது. சனவரி மாதத்தில் கொண்டாடப்படும் மற்றொரு திருவிழா "முனியாண்டி சுவாமி அன்னதான பூசை"ஆகும்.

மேற்கோள்கள் 

மதுரை மாவட்டத்திலுள்ள கிராமங்கள்
மதுரை மாவட்ட ஊராட்சிகள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎
த. இ. க. ஊராட்சித் திட்டம்